La Ligna Maginot la gera na ligna de fortificazion in cimento, ostacoi anti-caro, postazion de mitragiatrise e altre defendue, che la Franza la ga costruio longo i so confini co la Zermania e l'Italia a la luse de quanto suceduoghe inte la prima guera mondial. Zeneralmente, la Ligna Maginot se riferisse al sistema intiero o solo a le defendue sul confin franco-todesco, invence el termene Ligna Alpina el vien doparà par le defendue sul confin franco-talian. I francesi i retegneva che le fortificazion le gavaria parmesso al propio esercito de mobilitarse in caso de taco e inoltra de conpensar l'inferiorità numerega: se tratava de na concezion stratesega fortemente infruenzada da l'esparienza de la guera de posizion inte le trincee che la gaveva signà la prima guera mondial.